15/06/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 2 de xuño de 2016 pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica no concello de Ames (IN407A 2015/267-1)

Resolución do 2 de xuño de 2016, da Xefatura Territorial da Coruña, pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica no concello de Ames (expediente IN407A 2015/267-1) Expediente: IN407A 2015/267-1 Promotor: Unión Fenosa Distribución, S. A. Instalación: LMT CT Ortoño. Concello: Ames FEITOS 1. O 11 de setembro de 2015 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2. Características técnicas: – Reforma liña eléctrica de media tensión aérea SNT 822, a 20 kV, cunha lonxitude de 0,086 km, coa orixe en apoio n.º D 22-44 da LMT SNT822, condutor tipo LA-56 mm 2 e final no apoio n.º D 22-45 da LMT SNT822. – Liña eléctrica de media tensión subterránea (actuación n.º 1), a 20 kV, cunha lonxitude de 0,025 km, coa orixe no apoio n.º D 22-45 da LMT SNT822, condutor tipo RHZ1-2 OL-12/20 kV 1X240 mm 2 Al e final novo CT Ortoño (proxectado). – Liña eléctrica de media tensión subterránea (actuación n.º 2), a 20 kV, cunha lonxitude de 0,030 km, coa orixe e fin na LMT SNT 834, condutor tipo RHZ1-2 OL-12/20 kV 1x240 mm 2 Al unha vez entra e saia do novo CT Ortoño (proxectado). – Novo centro de tranformación prefabricado Ortoño, cunha potencia de 400 kVA e unha relación de tranformación de 20.000/400-230 V.3. O proxecto someteuse ó trámite de información pública mediante resolución publicada nos seguintes medios: – Resolución información pública: 29 de outubro de 2015. – DOG: 30 de novembro de 2015. – BOP: 18 de novembro de 2015. – Xornal “La Voz de Galicia”: 23 de decembro de 2015. – Taboleiro de anuncios do Concello: segundo certificado municipal do 14 de decembro de 2015. Ó mesmo tempo realizáronse notificacións individuais ós titulares que figuran na relación de bens e dereitos afectados.4. Durante o período no que se someteu ó trámite de información pública foron presentadas as seguintes alegacións. – María Josefa Tembra Martinez, mediante escrito do 10 de decembro, solicita a reubicación do emprazamento do centro de transformación alegando en síntese o seguinte: – A situación do CT proxectado, así como o actual, anulan casi completamente a entrada á súa propiedade. – Destas alegacións déuselle traslado ó promotor que contestou:  Escrito de data 28 de xaneiro de 2016, no que se valoran as alegacións presentadas por Vasile Mihai Roberto Tomas Malpica Wittenberg, no que en síntese manifesta o seguinte: As instalacións foron proxectadas segundo o Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. No punto 1.5.1 da ITC-LAT07 literalmente dí “as liñas eléctricas estudaranse seguindo o trazado que considere mais conveniente o autor do proxecto, no seu intento de lograr unha solución óptima para o conxunto da instalación, axustándose en todo caso ás prescricións que nesta instrución se establecen” Non existen limitacións ou prohibicións á constitución de servidume de paso desta instalación. Son os solicitantes da modificación do trazado os que teñen a obriga de acreditar o cumprimento conxunto das condicións establecidas no artigo 161 do Real Decreto 223/2008, sen que a Anselmo Jose Saenz Lopez Muresanu presentase ningún estudo ou dato que o demostre. A modificación do trazado da liña xeraría novas afeccións a terceiros.5. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas e coas manifestacións do promotor, cómpre sinalar que non procede atender a solicitude por non aportar unha proposta concreta de trazado alternativo da liña para ser avaliada.4. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir da data de ocupación dos terreos.  A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuízo de que os interesados poidan interpor calquera outro recurso que se considere pertinente. A Coruña, 2 de xuño de 2016. Isidoro Martínez Arca Xefe territorial da Coruña